Page:King Alfred's Old English Version of Boethius' De Consolatione Philosophiae.djvu/54

6 ''XXXIV. Hu se Wisdom hæfde gereht hwæt ꝥ hehste god wæs; wolde him þa gereccan hwær hit wæs, ⁊ hu of þam mycelan gode cumað þa læssan.''

''XXXV. Hu se Wisdom lærde þæt Mod ꝥ hit sohte oninnan him ꝥ hit ær ymbutan hit sohte, ⁊ forlæte unnytte ymbhogan swa he swiðost mihte; ⁊ hu God wealt ealra gesceafta ⁊ eallra goda mid þā steorroðre his godnesse.''

''XXXVI. Hu ꝥ Mod sæde þā Wisdome ꝥ hit ongeateþ him God reahte þurh hine þæt ꝥ he rehte; ⁊ forhwy se goda God læte ænig yfel beon; ⁊ hu seo Gesceadwisnes bæd ꝥ Mod ꝥ hit sæte on hire scridwæne, ⁊ heo sceolde beon his ladteaw; ⁊ hu heo sæde ꝥ tu ðing wæren, willa ⁊ anweald; gif hwam þara auþres wana wære, ꝥ heora ne mihte naðer buton oþrum nauht don.''

''XXXVII. Be þam ofermodan rican ⁊ unryhtwisan, ⁊ hu mon hehþ þone heafodbeah æt þæs ærneweges ⁊ hu mon sceolde ælcne mon hatan be þam deore þe he gelicost wære.''

''XXXVIII. Be Troia gewinne; hu Eulixes se cyning hæfde twa ðeoda under þam casere, ⁊ hu his þegnas wurdan forsceapene to wildeorū.''

''XXXIX. Be ryhtre fiounge ⁊ be unrihtre, ⁊ be ryhtum eadleane, ⁊ hu mistlicu witu ⁊ manigfeald earfoðu ⁊ oft cumað to þam godu swa hi to þam yfelū sceoldan; ⁊ be þære foreteohhunga Godes ⁊ be þære wyrde.''

''XL. Hu ælc wyrd beoð god, sam heo mannū god þince, sam heo him yfel þince,''

''XLI. Hu Omerus se goda sceop herede þa sunnan, ⁊ be þā freodome,''

''XLII. Hu we sceoldan eallon mægne spyrian æfter Gode, ælc be his andgites mæþe.''